彭倫

彭倫，明朝軍事將領。

最初擔任湖廣永定衛指揮使，累功至都指揮同知。成化初年，跟從趙輔平定大藤峽民變，后晉升爲都指揮使，守備貴州等地，平定當地苗族民變。次年改右參將，仍然鎮守清浪，并繼續平息當地苗族民變。隨後進為都督僉事。弘治四年，以老致仕《明史》（卷166）：“彭倫，初職為湖廣永定衛指揮使，累功至都指揮同知。成化初，從趙輔平大藤峽賊。進都指揮使，守備貴州清浪諸處，討破茅坪、銅鼓叛苗。賊掠乾溪，倫討之。賊還所掠，與盟而退。倫以賊入時，道邛水諸寨，不即邀遏，乃下令，賊入境能生致者予重賞，縱者置諸法。由是諸司各約所屬，凡生苗軼入，即擒之，送帳下者累累。倫大會所部目、把縛俘囚，置高竿，集健卒亂射殺之，復割裂肢體，烹啖諸壯士。罪輕者截耳鼻使去，曰：「以此識，再犯不赦矣。」因令諸寨樹牌為界，群苗股栗不敢犯。明年充右參將，仍鎮清浪。益盡心邊計，戎事畢舉。妖賊石全州潛入絞洞，煽動古州苗，洪江、甘篆諸苗鹹應之。倫遣兵截擒，並搜獲其妻子。諸苗將攻鎮遠，倫大敗之，斬首及墮崖死者無算。無何，邛水十四寨苗糾洪江生苗為逆。倫分五哨往，甫行，雨如註，倫曰：「賊不虞我，急趨之，可得誌也。」競進夾攻，縶其魁，俘斬余黨。賊盡平。靖州苗亂，湖廣總兵官李震檄倫會討。軍至邛水江，諸熟苗驚，欲竄。倫與僉事李晃計曰「苗竄必助賊」，乃急撫定之。又緣道降天堂、小坪諸苗。既抵靖州，倫將右哨，出賊背布營。賊走據高山，倫軍仰攻之，賊敗走。遂渡江，搗其巢，大獲。乘勝攻白崖塘。崖高萬仞，下臨深淵，稱絕險。倫會左哨同進，得徑路。夜登，賊倉皇潰。追斬二千余級，俘獲如之，盡夷其寨。初，臻剖、六洞苗侵熟苗田，不輸賦，又不供驛馬，有司莫敢問。倫遣人諭之，頓首請如制。錄功，進都督僉事。久之，御史鄧庠、員外郎費瑄勘事貴州，總兵官吳經等皆被劾，獨薦倫智謀老成。弘治初，經論罷，即以倫代。倫用師，先計後戰，故多功。四年以老致仕。卒，予恤如制。”。

参考文献

Category:明朝總兵官
Category:明朝都督僉事